google/wiki40b huggingface dataset:
FK Pohronie

História klubu

Klub vznikol v roku 2012 spojením tímov TJ Sokol Dolná Ždaňa a FK Žiar nad Hronom. 1. júna 2012 tieto dva tímy dosiahli dohodu týkajúcu sa chodu nového klubu. Od sezóny 2017/2018 hrá klub svoje domáce zápasy na zrekonštruovanom Mestskom štadióne v Žiari nad Hronom s kapacitou 2 309 divákov. V sezóne 2018/2019 sa klubu podaril historický úspech, a to premiérový postup medzi slovenskú futbalovú elitu.

Rezervný tím

FK Pohronie Žiar nad Hronom Dolná Ždaňa B momentálne (2019) hrá siedmu najvyššiu slovenskú súťaž (VII. liga Oblastný futbalový zväz Žiar nad Hronom - ObFZ ZH).
Patronus

Patronus (lat. ochranca) je ochranca čarodejníka vo fiktívnom svete kníh Harry Potter spisovateľky Joanne Rowlingovej.
Pôsobí ako pozitívna ochranná sila. Pravý patronus, čiže fyzický, má podobu zvieraťa. Vytvorí sa kúzlom Expecto Patronum, no čarodejník musí myslieť na šťastnú spomienku.
Benzylalkohol

Výroba

Benzylalkohol sa vyrába hydrolýzou benzylchloridu pomocou hydroxidu sodného.
C₆H₅CH₂Cl + NaOH → C₆H₅CH₂OH + NaCl
Iným spôsobom výroby je Grignardova reakcia fenylmagnéziumbromidu s formaldehydom s následným okyslením.

Reakcie

Tak ako ostatné alkoholy reaguje s karboxylovými kyselinami, pričom vzniká príslušný ester. Estery benzylalkoholu sa pri organických syntézach používajú ako chrániace skupiny, pretože sa dajú odstrániť hydrogenáciou.
Reakciou s akrylonitrilom vzniká benzylakrylamid

Využitie

Benzylalkohol sa vo všeobecnosti používa ako rozpúšťadlo atramentov, voskov, šelakových živíc, farieb a lakov, epoxidových živíc. Je to východisková látka na výrobu rôznych esterov, ktoré sa používajú v parfumoch, mydlách a dochucovadlách. Takisto sa používa v náplniach do elektronických cigariet na posilnenie príchuti náplne. Pri farbení vlny, kože a nylónu sa používa na rozpúšťanie farbív. Zriedkavo sa používa aj ako odpudzovač hmyzu a aj na vyvolávanie fotografického filmu. Má aj bakteriostatické účinky a preto sa využíva ako konzervačná látka v rôznych kozmetických výrobkoch a medikamentoch.

Využitie v medicíne

5 % roztok benzylalkoholu sa používa pri liečbe zavšivavenia u dospelých a detí starších ako 6 mesiacov. Takýto roztok ovplyvňuje dýchacie prieduchy vší, ktoré sa potom nemôžu uzatvoriť, čím sa nakoniec nečistotami upchajú a voš sa udusí.
10 % roztok sa používa na dezinfekciu poranenej kože, pričom funguje taktiež ako lokálne anestetikum.

Ostatné využitia

Benzylalkohol má takmer taký istý index lomu ako kremeň, čo znamená že pokiaľ ponoríme objekt vyrobený z kremeňa do benzylalkoholu, stane sa takmer úplne priehľadným. Toto sa používa na nedeštruktívne testovanie toho či je daný objekt z kremeňa. Takisto má podobný index lomu ako biela vlna, ktorá je po ponorení taktiež takmer priehľadná, čím sa dajú odhaliť zvyškové nečistoty a tmavšie vlákna.

Zdravie a bezpečnosť

Benzylalkohol má vysokú letálnu dávku – 1,23 až 3,12 g/kg pre potkany pri ústnom podaní. U zdravých ľudí sa rozkladá na kyselinu benzoovú, ktorá ktorá sa spolu s glycínom rozkladá na kyselinu hipurovú. V toxických koncetráciách a dávkach spôsobuje rozšírenie ciev, zlyhanie pľúc, paralýzu a kŕče.
Benzylalkohol je však toxický pre novorodencov u ktorých môže vyvolať takzvaný syndróm lapavého dychu.
Benzylalkohol je taktiež veľmi dráždivý a nebezpečný pri vniknutí do očí. Koncentrovaný benzylalkohol dokáže pri kontakte s očami spôsobiť nekrózu rohovky.
Benzylalkohol sa nepovažuje za karcinogén a žiadne údaje nenaznačujú ani tomu, že by mohol byť teratogénny.

Dermatitída

Kvôli svojim antibakteriálnym a antifungálnym účinkom sa benzylalkohol často pridáva do rôznych hygienických výrobkov. To znamená, že je súčasťou mnohých bežných domácich produktov, ktoré môžu vyvolať závažnú alergickú dermatitídu vo veľkom percente populácie.
Saint-Clément (Cantal)

Poloha

Obec má rozlohu 17,43 km². Najvyšší bod je položený 1 554 m n. m. a najnižší bod 788 m n. m.

Obyvateľstvo

Počet obyvateľov obce je 67 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bitka pri Veľkých Vozokanoch

Situácia pred bitkou

Turecké oddiely v auguste 1652 vyrazili rabovať horné Uhorsko, aby si tak zabezpečili zásoby na zimu. Turci, prevažne z Ostrihomu, Budína a Solnoku, prekročili Dunaj a smerovali k pevnosti Nové Zámky. Veliteľ pevnosti a generál obrany banských miest Pohronia, gróf Adam Forgáč, ich útok odrazil. Turci preto pokračovali popri toku Nitry ku Vrábľom. Tu stála pevnosť, strážiaca most cez rieku Žitavu. Kapitánovi Mikulášovi Nadanému sa nepodarilo ubrániť a tak boli Turci schopní prekročiť Žitavu a postupovali na sever cez Topoľčianky až ku Oslanom. Cestou rabovali majetky Forgáčovcov a Oponickovcov.
Adam Forgáč z Nových Zámkov povolal proti rabujúcim Turkom ako posily vojenské posádky z vrábeľskej a levickej pevnosti. Forgáčovi, Nadanému a Žigmundovi Esterházimu prišli na pomoc tiež vojaci z pevnosti Balážske Ďarmoty a Pápy. Forgáč správne predpokladal, že turecké vojsko sa bude vracať cestou cez Veľké Vozokany, ktorá spájala Požitavie a Pohronie. Uhorské sily z regiónu sa zoskupili v priestore medzi Tesárskymi Mlyňanmi a Veľkými Vozokanmi, aby Turkom zahradili cestu. Forgáč sa rozhodol pri Veľkých Vozokanoch na rozsiahlom poli vybudovať vozovú hradbu. O pomoc požiadal šľachtickú rodinu Esterháziovcov – na bitevné pole dorazili Ladislav, František, Tomáš, Gašpar, Ján, Žigmund, Mikuláš a Alexander.

Bojujúce strany

Vojsko Uhorska tvorili prevažne vojaci lojálni rodom Forgáč a Esterházi. Žigmund Esterházi prišiel z pevnosti Nové Zámky so 745 mužmi spolu s plukovníkom Walterom. Prišli aj posádky pevností Vráble a Levice. Na druhý deň bitky sa do nej zapojili tiež sedliaci zo 16 obcí Požitavia. Spolu mala kresťanská armáda približne 1 300 vojakov a niekoľko stoviek sedliakov, radových vojakov teda mala iba tretinu oproti druhej strane.
Turecká strana mala k dispozícii asi 4 000 vojakov.
Clézentaine

Poloha

Obec má rozlohu 13,11 km². Najvyšší bod je položený 351 m n. m. a najnižší bod 265 m n. m.

Obyvateľstvo

Počet obyvateľov obce je 218 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hérin

Poloha

Obec má rozlohu 4,48 km². Najvyšší bod je položený 115 m n. m. a najnižší bod 36 m n. m.

Obyvateľstvo

Počet obyvateľov obce je 3 820 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Davissonov Germerov experiment

Davissonov Germerov experiment previedli v roku 1927 Clinton Davisson a jeho vtedajší asistent Lester Germer v Bellovych laboratóriach. Pomocou experimentu potvrdili de Broglieho hypotézu časticovo vlnového dualizmu. V roku 1937 získal Davisson za tento experimnet Nobelovú cena za fyziku.

Experiment

Pokusný aparát pozostáva zo zdroja elektrónov, z kryštálu a z Faradayovej nádoby, pričom samotný experiment je vykonaný vo vákuu. Elektróny uvoľnené zo zdroja sa pomocou nastaviteľného elektrického napätia urychľujú smerom na kryštál, na ktorom sa rozptyľujú. V experimente sa následne pomocou Faradayovej nádoby meria závislosť intenzity rozptýlených elektrónov na uhle . Lúč elektrónov pritom na kryštál dopadá kolmo (pozri aj obrázok).

Pozorovanie

Podľa klasickej fyziky by sa elektróny vo vyššie popísanom experimente mali správať ako častice. To znamená, že intenzita rozptýlených elektrónov by vôbec nemala závisieť na uhle rozptylu . Naopak, v prípade ak elektróny vykazujú aj vlnové vlastnosti (ako napríklad röntgenové žiarenie) potom by bol rozptyl popísaný pomocou Braggovej podmienky rozptylu. 
Clinton Davisson a jeho asistent Lester Germer v experimente pozorovali rozptyl opísaný práve Braggovou podmienkou rozptylu, čím v riadenem fyzikálnom experimente prvýkrát pozorovali vlnové vlastnosti elektrónov. Týmto potvrdili de Broglieho hypotézu duálnych časticovo vlnových vlastností hmoty.
Správanie (psychológia)

Správanie v psychológii je jedna z dimenzií psychiky, ktorá sa fyziologicky prejavuje činnosťou svalov a žliaz. Správanie je odpoveď organizmu na zmeny v jeho okolí; je to prejav prispôsobenia organizmu alebo osobnosti prítomným alebo budúcim podmienkam, nie je to len mechanická reakcia na aktuálne pôsobiaci podnet. Správanie môže byť vyvolané aj spomienkou na minulé alebo anticipáciou budúcnosti.
Je to súbor vonkajších javov, ktoré sú spracovaním a vyjadrením vnútornej situácie človeka.
Čo do komplexnosti sa rozoznávajú jednoduchšie reflexy a zložitejšie celky pohybov, reakcie.
Príklady správania: hovorenie, beh, útek, červenanie sa, potenie, vegetatívne reakcie organizmu pozorovateľné iba pomocou aparatúr.
Kategórie správania: konanie (jednorazovým konaním je úkon alebo akt, dlhodobým konaním je činnosť), reč (alebo oznamovanie) a výraz (mimický a pantomimický).
Rozlišuje sa molekulárne správanie (zodpovedajúce zhruba tomu, čo sa označuje ako reflex) a molárne správanie (zodpovedajúce zhruba tomu, čo sa označuje ako reakcia).
Príkladom molekulárneho správanie je patelárny reflex, čiže odpoveď organizmu na podráždenie kolenného svalstva úderom neurologického kladivka. Príkladom molárneho správania sú komplexné motorické reakcie, ako napr. skok, uchopovací pohyb ruky. Molárne štruktúry správania sa spájajú do ešte väčších celkov, ktoré vytvárajú konanie, napr. útek je séria skokov, alebo dlhodobejšiu činnosť.
Saint-Genest (Allier)

Poloha

Saint-Genest má rozlohu 15,17 km². Najvyšší bod je položený 451 m n. m. a najnižší bod 214 m n. m.

Obyvateľstvo

Saint-Genest má 349 obyvateľov (2009).
Graf vývoja obyvateľstva:
Zdroje: INSEE
Marian Cozma

Smrť

Marian Cozma zomrel po prevoze do nemocnice na bodnutie do srdca po potýčke v zábavnom podniku, kde oslavoval narodenie dieťaťa svojho klubového spoluhráča Gerga Iváncsika spolu s ďalšími spoluhráčmi. Do potyčky sa zaplietli aj dvaja spoluhráči, ktorí utrpeli vážne zranenia – Žarko Šešum zo Srbska zlomeninu spodiny lebečnej a Chorváta Ivana Pešića útočníci bodli do oblasti obličiek. Jednu obličku mu museli odoperovať. Riaditeľ klubu uviedol, že hráči sa správali normálne. Cozmu napadla skupina asi 30 maďarských Rómov, ktorí ho vyviedli na ulicu, kde bitka pokračovala a tam prišlo k bodnutiu so smrteľnými následkami. Podľa polície ho zavraždil Sándor Raffael. Výrazný podiel na jeho smrti majú aj Iván Sztojka a Gyözö Németh.
Dňa 11. februára previezli jeho telesné pozostatky do Rumunska. O dva dni na to, 13. februára mal v Bukurešti pohreb, na ktorom sa zúčastnili jeho kluboví spoluhráči a stovky ľudí.

Reprezentácia

V rumunskej reprezentácii odohral prvý zápas v roku 2002 proti Bielorusku, posledný zápas 27. januára 2009 proti Rusku. Celkovo odohral 60 zápasov a strelil v nich 115 gólov.
Formula 3000

Vznik Formuly 3000

V roku 1985 boli zriadená federáciou FIA Medzinárodné majstrovstvá Formuly 3000, pôvodne nazývané Európsky šampionát Formuly 3000. Originálny názov : Fédération Internationale de l'Automobile. Sídlo tejto federácie je vo Francúzsku v Paríži.
Šampionát Formuly 3000 vznikol ako prípravka, alebo vstupná brána do Formuly 1. Triedy Formuly 3 a 3000 boli vytvorené v nádeji, že ponúknu lacnejšie, rýchlejšie a viac konkurenčné série pre pilotov.
Zmeny pravidiel v roku 1996 boli v zavedení jednotného motora. Bol to motor Zytek, ale bol to zrekonštruovaný a vyladený V8 Judd. Jediným dodávateľom šasi bola firma Lola a všetky vozidlá boli vybavené pneumatikami značky Avon.

Preteky

Väčšina z prvých pretekov Formuly 3000 sa jazdila na vzdialenosť medzi 100 až 200 míľ. Preteky boli samostatné hlavné, alebo v kombinácii s ďalšími medzinárodnými udalosťami. V roku 1997 sa konali v kombinácii s pretekmi F1 a boli podporou pre preteky Grand Prix. Pre finančné problémy sa do roku 2002 muselo nájsť riešenie do takej finančnej výšky, aby nebolo pre mnohé tímy súťaženie príliš nákladné.
CART, Európska F3000, Formula Renault V6 Eurocup, a World Series Nissan sa mohli stať novou živnú pôdou pre mladé talenty. Séria F3000 bola v rokoch 2004 - 2005 nahradená sériou GP2, založená na lacných podvozkoch a motoroch spoločnosti Renault. Ostatné série pretekárskych vozidiel Formuly 3000 v rôznych špecifikáciách ešte stále existujú pod inými názvami.
Siltzheim

Poloha

Obec má rozlohu 6,96 km². Najvyšší bod je položený 287 m n. m. a najnižší bod 200 m n. m.

Obyvateľstvo

Počet obyvateľov obce je 647 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Reťazový most

Reťazový most je visutý most zavesený na reťaziach. Tvar prehnutej reťaze popisuje krivka s názvom reťazovka. Neskoršou modifikáciou boli prácne a nákladné reťaze nahradené káblami zo splietaných oceľových lán.
Monmarvès

Poloha

Obec má rozlohu 5,62 km². Najvyšší bod je položený 172 m n. m. a najnižší bod 82 m n. m.

Obyvateľstvo

Počet obyvateľov obce je 54 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pronleroy

Poloha

Obec má rozlohu 8,97 km². Najvyšší bod je položený 130 m n. m. a najnižší bod 76 m n. m.

Obyvateľstvo

Počet obyvateľov obce je 402 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stochastika

Stochastika je vedný odbor, ktorý vznikol z počtu pravdepodobnosti a štatistiky a ich aplikácií. Predmetom stochastiky sú náhodné závislosti systémov a procesov.
Mäkký luh

Mäkký luh je jeden z typov lužného lesa, ktorý sa nachádza na rozhraní vody a lesa. Vytvárajú ho rôzne druhy vŕb ako vŕba biela v nížinách a vŕba krehká v pahorkatinách, domáce druhy topoľov ako topoľ biely a topoľ čierny, tiež jelša lepkavá. Z hospodárskeho hľadiska nemá veľký význam, je považovaný skôr za ochranný les, zabraňujúci erózii brehu.
Veronika Šikulová

Životopis

Je najstarším dieťaťom spisovateľa Vincenta Šikulu a psychiatričky Alice Šikulovej. Absolvovala gymnázium v Modre, žurnalistiku vyštudovala na Filozofickej fakulte Univerzity Komenského.
Ako redaktorka pracovala v periodikách Literárny týždenník, Nový Čas a Meridián. Pracovala tiež v Múzeu Ľudovíta Štúra v Modre a v Malokarpatskej knižnici v Pezinku.
Popri publicistike sa venovala písaniu próz. Prvé prózy publikovala v literárnej prílohe denníka Smena, v literárnych časopisoch Romboid, Slovenské pohľady a i.
Je vydatá za fyzika Mareka Mihalkoviča, syna básnika Jozefa Mihalkoviča. Žije a tvorí v Modre.
Hošková (dolina)

Hošková je dolina v Kráľovohoľských Tatrách. Je to juhozápadná vetva doliny Ráztoky. Preteká ňou rovnomenný potok a nie je turisticky sprístupnená.
Manre

Poloha

Obec má rozlohu 18,5 km². Najvyšší bod je položený 192 m n. m. a najnižší bod 111 m n. m.

Obyvateľstvo

Počet obyvateľov obce je 118 obyvateľov (2009).
Graf vývoja obyvateľstva:
Zdroje: INSEE
Montigny-sur-Vesle

Poloha

Obec má rozlohu 9,46 km². Najvyšší bod je položený 202 m n. m. a najnižší bod 64 m n. m.

Obyvateľstvo

Počet obyvateľov obce je 493 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
LARP

LARP (akronym z anglického live action role-playing game) je označenie špecifického druhu hier naživo založených na hraní roly. V týchto hrách má každý hráč pridelenú rolu nejakej postavy, ktorú počas hry skutočne stvárňuje, podobne ako herci v divadle. Na rozdiel od divadla však hráči LARPu nehrajú primárne pre diváka, ale sami pre seba a svojich spoluhráčov. LARP sa často podobá improvizovanému divadlu, napr. Commedia dell’Arte.
Každá postava má vytvorený charakter, podľa ktorého za ňu hráč koná, a svoje herné ciele, ktoré sa v rámci tejto roly snaží dosiahnuť. Vzájomnými rozhovormi, interakciou a hereckou improvizáciou následne hráči spoločne rozvíjajú príbeh, ktorého sú ich postavy súčasťou. Rozuzlenie príbehu ako celku spravidla nie je pevne stanovené a je na aktivite hráčov, ako sa rozhodnú rôzne herné situácie vo svojich rolách vyriešiť.

Rôzne pohľady na LARP

Spektrum LARPov, ktoré sa organizujú v našich končinách, je veľmi široké a jednotlivé hry môžu byť v mnohých ohľadoch navzájom odlišné. Líšiť sa môžu námetom, žánrom, masovosťou, dĺžkou trvania, hernými pravidlami alebo aj samotným prostredím hry.
LARPy je možné považovať za dramatickú, zážitkovú či pohybovú činnosť. Tieto prvky – rovnako ako nepopierateľné znaky hry, ktoré odlišujú LARP od divadla – sú zastúpené v každom jednom LARPe, ale ich miera a vyváženosť sa líši. Vzhľadom na to, že ide o relatívne mladú voľnočasovú aktivitu, neexistuje jasná definícia LARPu a jednotný názor naň.
V posledných rokoch sa začínajú objavovať vážnejšie alebo edukatívne hry, ktoré reagujú na rôzne politicko-spoločenské problémy, ako napríklad hry Dva svety, Projekt systém alebo Gaza.

Prínos LARPu pre hráča

LARPy svojim hráčom prinášajú najmä zábavu a kreatívne využitie voľného času. Aj keď to nemusí byť zámerom, nepriamou formou podporujú tiež rozvoj osobnosti, schopnosť analyzovať a aplikovať vedomosti, zlepšujú komunikačné aj rétorické schopnosti a v bezpečnom prostredí hry vedú hráčov k prijímaniu zodpovednosti za svoje rozhodnutia a ich dôsledky.
Allmendingen

Geografia a poloha

Obec leží 25 km na západ od mesta Ulm, v nadmorskej výške 518 m n. m.
Obec Allmendingen susedí na severe s mestom Schelklingen, na východe s obcou Altheim, na juhu a západe s mestom Ehingen.
K obci Allmendingen patria aj jej časti Ennahofen, Grötzingen, Niederhofen, Schwörzkirch, Pfraunstetten, Ermelau a Weilersteußlingen.

Doprava

Allmendingen leží na ceste Donautalbahn, ktorá vedie z Donaueschingenu do Ulmu. Má taktiež železničné spojenie do Ehingenu ako aj do Ulmu a Memmingenu .

Firmy

Najväčšou domácou firmou je cementáreň Firma Schwenk.

Voľný čas a šport

Obec Allmendingen mala ako prvá obec v kraji ešte pred mestom Ehingen, kúpalisko. Ďalej sa tu nachádza jeden tenisový kurt, futbalový štadión ako aj jedno tréningové miesto.
Bahna (prírodná pamiatka)

Ochrana

Predmetom ochrany sú prírodné spoločenstvá prechodových rašelinísk, nevápnitých machových slatinísk, vysokých ostríc, vlhkých pichliačových lúk a túžobníkových lád, bezkolencových lúk a psicových trávnikov s chránenými a ohrozenými druhmi rastlín a živočíchov.
La Rothière

Poloha

Obec má rozlohu 7,13 km². Najvyšší bod je položený 171 m n. m. a najnižší bod 132 m n. m.

Obyvateľstvo

Počet obyvateľov obce je 107 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Congard

Poloha

Obec má rozlohu 21,87 km². Najvyšší bod je položený 102 m n. m. a najnižší bod 5 m n. m.

Obyvateľstvo

Počet obyvateľov obce je 744 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plaigne

Poloha

Obec má rozlohu 13,19 km². Najvyšší bod je položený 392 m n. m. a najnižší bod 249 m n. m.

Obyvateľstvo

Počet obyvateľov obce je 117 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quisling

Quisling alebo kvisling je pejoratívne označenie politika, ktorý napomáha okupantom vlastnej krajiny. Výraz je odvodený od mena nórskeho politika Vidkuna Quislinga, spoluzakladateľa a vedúceho predstaviteľa nacistickej strany Nasjonal Samling, ktorý spolupracoval s Hitlerovými agentami a po nemeckej invázii do Nórska (operácia Weserübung) viedol bábkovú vládu.

Pôvod

V tlači sa tento výraz objavil 19. apríla 1940 v denníku The Times ako stĺpček „Quislings everywhere“. Ako prvý ho však použil J. R. R. Tolkien vo svojej eseji „On Fairy-Stories“, ktorá bola prvýkrát publikovaná v zbierke Essays Presented to Charles Williams (1947) na základe Tolkienovej prednášky na University of St Andrews 8. marca 1939.
Avenue de Choisy

Poloha

Ulica vedie od križovatky s Boulevard Masséna smerom na sever, kríži Rue de Tolbiac, kde sá spája s Avenue d’Ivry a končí na Place d’Italie, spoločne s Boulevard Vincent-Auriol a Avenue d’Italie. Je dlhá 1 310 metrov a široká 30 metrov, od Rue de Tolbiac je jej šírka 31,50 m.

Dejiny

Už na pláne z roku 1672 je uvádzaná ako cesta z Vitry. Súčasťou Paríža sa však stala až v roku 1860 pri rozšírení mesta až k jeho hradbám. Do tej doby oddeľovala obce Gentilly a Ivry-sur-Seine. Svoj súčasný názov odvodzuje od mesta Choisy-le-Roi, kam vedie štátna cesta 305, ktorá je predĺžením Avenue de Choisy cez Ivry-sur-Seine. V rímskej dobe tvorila časť starej cesty z Lyonu do Lutetie.
Urbanizácia ulice začala až od druhej polovice 19. storočia, keď sa tu rozvíjal priemysel. Vznikla tu automobilka Panhard (pri renovácii premenená na byty a obchodné centrum) alebo čokoládovňa Lombart (prestavaná na Lycée Gabriel Fauré) a tiež veľká plynáreň, na mieste ktorej je dnes park Choisy. Nárast obyvateľov viedol aj k založeniu kostola Saint-Hippolyte.
Až do 60. rokov 20. storočia patrila Avenue de Choisy ku klasickej robotníckej zástavbe 13. obvodu. V 60. rokoch a na začiatku 70. rokov prebiehala operácia Italie 13, ktorej cieľom bola obnova rozsiahlej oblasti v južnej časti 13. obvodu. To malo za následok výstavbu niekoľkých výškových budov (cca 30 poschodí) a nákupného centra na začiatku Avenue de Choisy. Po tomto radikálnom období obnovy sa demografická skladba Avenue de Choisy veľmi premenila s príchodom imigrantov z Vietnamu a ďalších ázijských krajín, takže dnes je lemovaná po celej dĺžke množstvom ázijských reštaurácii a obchodov.
Rochy-Condé

Poloha

Obec má rozlohu 6,38 km². Najvyšší bod je položený 106 m n. m. a najnižší bod 52 m n. m.

Obyvateľstvo

Počet obyvateľov obce je 978 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Impulzová šírková modulácia

Impulzová šírková modulácia alebo pulzno-šírková modulácia alebo pulzná šírková modulácia alebo šírková modulácia, skr. PWM (z angl. Pulse width modulation) je modulácia periodického signálu zmenou striedy (šírky impulzu) v závislosti od nejakej vstupnej veličiny za účelom prenosu informácie, alebo vysoko efektívnej regulácie elektrického výkonu, dodávaného do záťaže.
Vysoká účinnosť pri regulácii výkonu je daná tým, že regulátor je (v ideálnom prípade) vždy buď úplne uzavretý, alebo úplne otvorený. Nevznikajú v ňom preto tepelné straty v dôsledku úbytku napätia na regulačnom prvku s odporovým charakterom (rezistor, polovodičový priechod), ako je tomu pri spojitých regulátoroch. Je to však vykúpené zložitejším zapojením nespojitých regulátorov, vysokými nárokmi na použité spínacie súčiastky a vysokofrekvenčným rušením, vznikajúcim rýchlym prerušovaním výkonového obvodu, ktoré je potrebné odstraňovať filtrami a elektromagnetickým tienením nespojitého regulátora.
Saint-Christoly-Médoc

Poloha

Obec má rozlohu 7,55 km². Najvyšší bod je položený 16 m n. m. a najnižší bod 1 m n. m.

Obyvateľstvo

Počet obyvateľov obce je 285 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mesnois

Poloha

Obec má rozlohu 11,47 km². Najvyšší bod je položený 703 m n. m. a najnižší bod 434 m n. m.

Obyvateľstvo

Počet obyvateľov obce je 202 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lambeosaurus

Výzor

Podobne ako príbuzné hadrosauridy z podčeľade Lambeosaurinae, aj Lambeosaurus disponoval dutým, z boku splošteným kosteným hrebeňom napojeným na dýchacie cesty, ktorý mávali plne vyvinuté len samce. Mláďatá a samice mávali kostený hrebeň menší. Hlava mala typické znaky Hadrosauridae – kačací zobák a početné rady pravidelne sa obmieňajúcich zubov. Výzor ostatku tela lambeosaura, tak ako aj iných hadrosauridov, stále pripomínal iguanodona a iné primitívne iguanodonty s jedinou výnimkou – chýbal bodec na palci.

Druhy

Lambeosaurus je známy z troch  druhov – L. lambei, L. magnicristatus a L. laticaudus.

Lambeosaurus lambei

Druh L. lambei bol najhojnejší a v priemere 8 až 10 m. dlhý.    Jeho hrebeň pripomínal sekeru. Lambeosaurus tiež disponoval tupým kosteným tŕňom, ktorý mu smerom dozadu a dohora vyrastal z tyla hlavy. Tento bol zrejme obrastaný kožou. L. lambei je známy z pozostatkov vyše dvadsiatich jedincov.

Lambeosaurus magnicristatus

L. magnicristatus bol rovnako veľký, ale oveľa vzácnejší než Lambeosaurus lamei. Vybavený bol oválnejším kosteným hrebeňom, ktorý pripomínal polkruhovitý hrebeň korytosaura (Corythosaurus), ale bol viac nasmerovaný dopredu.

Lambeosaurus laticaudus

L. laticaudus bol obrovský devňťtonový zver, s dĺžkou až okolo 15 – 16 m. predstavujúci jedného z najväčších hadrosaurov všetkých čias. Tŕne jeho chrbtových stavcov boli aj na lambeosaurina nadmerne dlhé. Bedrá tak tento tvor nosil vo výške takmer 6 m, čo je horná hranica dosahu najvyšších dnešných žiráf.